CELEX: 62014CN0522
Language: hr
Date: 2014-11-19 00:00:00
Title: Predmet C-522/14: Zahtjev za prethodnu odluku koji je 19. studenoga 2014. uputio Bundesfinanzhof (Njemačka) – Sparkasse Allgäu protiv Finanzamt Kempten

23.2.2015   
            
            
               HR
            
            
               Službeni list Europske unije
            
            
               C 65/20
            
         Zahtjev za prethodnu odluku koji je 19. studenoga 2014. uputio Bundesfinanzhof (Njemačka) – Sparkasse Allgäu protiv Finanzamt Kempten
   (Predmet C-522/14)
   (2015/C 065/29)
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: Sparkasse Allgäu
   
      Tuženik: Finanzamt Kempten
   
      Prethodno pitanje
   
   Protivi li se sloboda poslovnog nastana (članak 49. Ugovora o funkcioniranju Europske unije, bivši članak 43. [Ugovora o osnivanju] Europskih zajednica) propisu u državi članici prema kojem kreditna institucija sa sjedištem u tuzemstvu u slučaju smrti tuzemnog ostavitelja treba tuzemnom poreznom uredu nadležnom za upravljanje porezom na nasljedstvo prijaviti i onu imovinu koja se čuva ili kojom se upravlja u nesamostalnoj podružnici te kreditne institucije u drugoj državi članici, ako u toj drugoj državi članici ne postoji usporediva obveza prijave, a kreditne institucije u toj državi podliježu obvezi čuvanja bankarske tajne čija je povreda kažnjiva?